街邊小食燒賣魚蛋腸粉，雖然成日都會有機會食到但係說得好食嘅真係唔多。岩岩個weekend去咗深水埗嘅合益泰小食，試下好多人都講嘅腸粉。合益泰有堂食，或者拎住隻碟企街邊嘅"堂食"。我個人夠地，食埋佢嘅風味，當然會選擇企街啦。$7 4條腸粉，平過其他店喇，聽說仲已經加過價。不過佢係比其他店幼身啲，一咬落好快就呑咗。除咗因為夠滑，佢係幼咗啲，食晒成碟都唔夠喉。醬油比重差咗啲啲，如果鼓油少啲啲，就應該prefect! 下次去開深水埗可以試下，雖然未至於食到要飛，但勝在性價比高嘛！